CELEX: 62006CA0228
Language: hu
Date: 2009-02-19 00:00:00
Title: C-228/06. sz. ügy: A Bíróság (első tanács) 2009. február 19-i ítélete (az Oberverwaltungsgericht Berlin-Brandenburg [Németország] előzetes döntéshozatal iránti kérelme) – Mehmet Soysal, Ibrahim Savatli kontra Bundesrepublik Deutschland (Az EGK–Törökország társulási megállapodás — Szolgáltatásnyújtás szabadsága — Valamely tagállam területére történő belépés esetén fennálló vízmukötelezettség)

18.4.2009   
            
            
               HU
            
            
               Az Európai Unió Hivatalos Lapja
            
            
               C 90/2
            
         A Bíróság (első tanács) 2009. február 19-i ítélete (az Oberverwaltungsgericht Berlin-Brandenburg [Németország] előzetes döntéshozatal iránti kérelme) – Mehmet Soysal, Ibrahim Savatli kontra Bundesrepublik Deutschland
   (C-228/06. sz. ügy) (1)
   
   (Az EGK–Törökország társulási megállapodás - Szolgáltatásnyújtás szabadsága - Valamely tagállam területére történő belépés esetén fennálló vízmukötelezettség)
   2009/C 90/02
   Az eljárás nyelve: német
   
      A kérdést előterjesztő bíróság
   
   Oberverwaltungsgericht Berlin-Brandenburg
   
      Az alapeljárás felei
   
   
      Felperesek: Mehmet Soysal, Ibrahim Savatli
   
      Alperes: Bundesrepublik Deutschland
   
      A következő részvételével: Bundesagentur für Arbeit
   
      Tárgy
   
   Előzetes döntéshozatal iránti kérelem – Oberverwaltungsgericht Berlin-Brandenburg – Az Európai Gazdasági Közösség és Törökország között társulást létrehozó megállapodáshoz fűzött, 1970. november 23-i kiegészítő jegyzőkönyv 41. cikke (1) bekezdésének értelmezése (HL L 293., 4. o.) – A külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló, 2001. március 15-i 539/2001/EK tanácsi rendelet (HL L 81., 1. o.; magyar nyelvű különkiadás 19. fejezet, 4. kötet, 65. o.) 1. cikkének érvényessége – A szolgáltatásnyújtás szabadságának újabb korlátai – Tehergépkocsi vezetőként török szállító vállalkozás alkalmazásában álló török állampolgárt terhelő vízumkötelezettség valamely tagállam területére lépés esetén, annak ellenére, hogy a kiegészítő jegyzőkönyv hatályba lépése óta ilyen kötelezettség nem áll fenn
   
      Rendelkező rész
   
   A Brüsszelben 1970. november 23-án aláírt és a Közösség nevében az 1972. december 19-i 2760/72/EGK tanácsi rendelettel megkötött, jóváhagyott és megerősített kiegészítő jegyzőkönyv 41. cikkének (1) bekezdését akként kell értelmezni, hogy azzal ellentétes a hatályba lépésétől kezdődően olyan vízumkötelezettség bevezetése, amelynek célja, hogy az alapeljárás felpereseihez hasonló helyzetben lévő török állampolgárok számára lehetővé tegye a valamely tagállam területére abból a célból történő belépést, hogy ott a Törökországban letelepedett valamely vállalkozás nevében szolgáltatásokat nyújtsanak, mivel a jegyzőkönyv hatályba lépésének időpontjában ilyen vízumkötelezettség nem állt fenn.
   
      (1)  HL C 190., 2006.8.12.